Sayyed Meer ismail al gsba
Kamaal Auliya e kiraam se haiñ jinke khaariq e
A'adat Numaya our Karamateñ Raushan haiñ.
Ibtida me apne sage mamu Hafiz Sayyed
Muhammadi jaise Wali e Kaamil ki Sohbat me
rahe our unke faqr ki chashni se luft andoz
ho kar Unfuwaan e Shabab me hi Murshid ki
talaash me Sargardah rahte
Aakhir kar Abdur Razzaq Bañswi ke Faizan e
Wilayat ka Shohra sun kar Bañsa hazir hue our
ek Arse tak Shaikh Mausoof ki khidmat me
zindagi basar karte rahe
Ek din Hazrat Shah Abdur Razzaq Zameen
par chadar taan kar Bazahir Mahw e Isterahat
hue . Hazrat Meer Ismail Sahab ne Aakar
khidmat shuru kar di .
Hazrat Shah Abdur Razzaq Sahab us wagt
Azkar e batini me masroof the . Chadar sar se
Sarkae our naraaz hokar farmaya: jao na khud
kuch karte ho na dosre ko karne dete ho.
Hazrat Meer Sahab Shah Abdur Razzaq Sahab
se bad dil hokar uth gae our nihayat ranjida
hokar waha se chale Jane ka irada kar liva